Electricista

Un electricista, u tamién dito popularment luceroCon a variant llucero (u si ye muller lucera), ye o profesional que s'ocupa de realizar toz os treballos relacionaus con a electricidat. Dada a gran transcendencia y uso masivo d'a electricidat en a iluminación bi ha diferents especialidaz d'ista profesión a on cal destacar a os electricistas que s'ocupan d'os rez d'alta tensión, os electricistas que s'ocupan d'as instalacions electricas en as casas, edificios, tallers y locals comercials, os electricistas que s'ocupan d'as instalacions y mantenimiento de l'alumbrau publico d'as carreras, y os electricistas que s'ocupan d'a reparación d'averias electricas d'a maquinaria y electrodomesticos.

 Formación 
En o Aragón os conoiximientos tecnicos que s'amenistan pa exercer ista profesión son ligaus a os ciclos formativos u a la carrera d'incheniería electrica, mas centrada en o disenyo d'instalacions que en o suyo mantenimiento.

Hue lo día muitos centros d'amostranza forman profesionals en o campo d'a electricidat industrial a on o estudiant adquiere conoiximientos de l'automatización de maquinaria pa fer mas eficaces os procesos de producción que requieren as interpresas a causa d'os abances tecnolochicos.

Pa poder realizar instalacions electricas, tanto de baixa tensión como d'alta tensión, se desiche amás a profesionals una acreditación oficial que guarancie o conoiximiento tecnico necesario pa poder realizar-las seguntes as normas de seguridat vichents.

 Funcions 
Os tecnicos electricistas s'encargan d'apanyar dende enchufes dica instalacions de centros de carga, panels electricos industrials, linias d'alta tensión, etc.

O treballo d'electricista no se limita nomás a treballar en viviendas u edificios, con o creiximiento d'a industria os electricistas se forman y capacitan pa realizar treballos como o de reparación y mantenimiento preventivo de toda mena de motors electricos monofasicos y trifasicos, contactors, limitadors electricos, rancadors suaus (soft start), variadors de frecuencia, temporizadors, electrovalvulas, connexions en estrela y delta de transformadors, manullo adecuau de productos pa uso en instalacions electricas, y respectando a normativa de seguridat que suchiere o codigo nacional electrico (codigo NEC).

Atras fainas usuals son:
 Intervencions urchents d'electricista por a manca de corrient electrica por: 
 Sobrecalentamient en bella linia
 Cortocercuitos
 Derivacions 
 Reparación, substitución u instalación d'acometida cheneral 
 Enamplación de cuadros electricos existents y instalación de nuevos cuadros 
 Reparación, substitución u instalación de linias de derivación individual, cercuitos, linias electricas ...
 substitución u instalación de mecanismos de protección (diferencials, interruptors magnetotermicos) 
 Enamplación d'a instalación 
 substitución u instalación de luces, halochenos, enchufes, claus de luz, temporizadors d'escala ...
 Prochectos d'instalación u renovación d'instalación electrica d'alcuerdo a o reglamento 
 Electrotecnico de baixa tensión 
 Dictamen d'estau d'a instalación 
 Emisión de certificaus d'instalación electrica en baixa tensión

 Intervencions urchents d'electricista 
 Substitución de diferencials, interruptors magnetotermicos, fusibles, etc. que deixan a casa totalment u parcial sin de suministro electrico.
 Localización y reparación de cortocercuitos y derivacions.

 Elementos de treballo 
Os electricistas treballan con materials, ainas manuals y equipos de verificación y control, que cal que cumplan rigurosament as normas de seguridat arredol d'ista profesión. Entre éls bi ha: 
 Material electrico: cables, proteccions electricas, terminals de connexión...
 Multimetro u tester.
 Meggen u multitest. 
 Alicates: de tallo, pa espelletar cables, de puntas redondiadas...
 Atornullador
 Cinta aislant

Notas

Referencias

 Se veiga tamién 
 Electrotecnia.

 Vinclos externos 

  Reglamento espanyol d'instalacions electricas

Categoría:Oficios
Categoría:Electricidat